اسمع حسام ا ماني امو ليزن ومارح كون ام ابنك التاني لو على جثتي وشو مابدا لالك اعمل مابدي تعمل فيني متل مرتك الاولى صرخ حسام وبلش يكسر بالاغراض بالبيت ويقلي هاديك خانتني هاديك كانت تطلع مع عشيقها هاديك كانت تترك ابني يبكي لك هاديك بعت عمري كرمالها لتبيعني وتختار واحد مايسوى انا مابتعرف كم حبيبتها وكم كرهتها حسام وقتها بلش يبكي قلتو وينها وينها رد ماتت هربت قلتو كداب هي بالمخزن صرلها سنه بتتعذب هجم علي حسام وحسيتو راح يقتلني ويقول من وين عرفتي مين قلك ابو خميس قلتو لا لاء انا عرفت كل شي وتابعت نزلتك وطلعتك لاني بدي اعرف شو مخبى ليش هيك بتعمل ليش ماعم تترك مرتك بحالها واذا خانتك ليش لتعذبها وتعذبني معها انا شو ذنبي لاعيش معك هيك انا طول عمري مالي حظ طلقني حسام وابنك من بكير بجهضو صرخ وصار يبكي عند رجليه ويقلي لا لا انا بحبك رولا انا مافيني عيش بلاكي انا ماحسنت عبرلك بشي انا كنت اخوفك مشان ماتعملي فيني متل امو ليزن انا ضغطت على حالي انا ماعبتك بشي انا اخدتك لان بعرف مارح تخونيني وانك حنونه ارجوكي ارجوكي هو يبكي وانا ابكي معو اتذكرت ام يزن غلطتها شو عملت فيني وبحسام وبابنها وكفيت كلامي حسام قوم طالعها من المخزن وخدها على المشفى وماتحكي لحد على اللي صار هي اذا تحسن وضعها وانا بسامحك وببقا معك نزلنا سوا انا وحسام ويزن لعندها ومن شافت حسام اجت ورا ضهري وقالتي دخيلك احميني حكتلها لاتخافي انتي راح تطلعي هلاء من هون متل ماوعدتك بس لازم تتعالجي ويتحسن امورك وبعد ست شهور من متابعه ام يزن لحالتها اتحسنت وصار ابنها يبقى معها على طول بس حسام خلص لالها ورق الطلاق ورجعها لعند اهلها وقلهم بنتكم ماخانتني هي تركت البيت وانا من الحرقه قلت هيك وحل مشكلتها مع اهلها و هي بامان هلاء انا بلش بطني يكبر وموعد ميلادي قرب علاقتي مع حسام اتحسنت وهو ارتاح شوي صار يحبني بس انا بعدني علاقتو معو عاديه عشره مو محبه لان مو سهل لوحده هالشي ويوم ميلاد ابني ماتركني بقي معي وخوفو عليه باين من عيونو والله رزقني بنوته عيونها متل موج البحر سميتها شام متل جمال الشام ومن رجعت على البيت لقيت حسام مجهزلي مفاجئه ماكنت اتوقع انو يعملها لالي بس مارح قلكن شو هي